Paputa-Dutu+Carmen

XI D
Cu o adevărată manie pentru soare, berbec doar în sensul în care, pentru mine, viaţa începe undeva prin martie, îmi petrec orele cu nasul în cărţi şi capul în nori. Revin cu picioarele pe pământ doar în momentul în care un anumit wanderlust le cere să se mişte, preferabil înspre mare.

Fiind elevă a acestui colegiu de 7 ani, mă consider "eminesciană până-n măduva oaselor". În clasa mea de ştiinţe sunt ca nuca în perete, deci fac parte dintre umaniştii (sau literatele) acestui proiect, alături de Patricia, Mandy, Otilia. Echipa noastră este întregită de cei doi softişti, Alex şi Andrei, şi ne ocupăm de tema I. (Antichitate -> Da'Vinci]. Proiectul acesta mi-a trezit interesul din primul moment în care ne-a fost prezentat, prin caracterul revoluţionar şi inovativ şi mă bucur că am fost preluată în el.

 Contribuţia mea a constat până acum în documentare, dar şi în tehnoredactarea şi corectarea mai multor texte, atât pentru proiect, cât şi pentru revista Luceafărul, înclusă în proiect.